**SREDNJA ŠKOLA BEDEKOVČINA**

Ljudevita Gaja 1, Bedekovčina

Bedekovčina, 2. 5. 2025.

KLASA: 007-03/25-02/03

URBROJ: 2140-86-25-5

**Z AP I S N I K**

s 55. sjednice Školskog odbora održane dana, 2. 5. 2025. u 19:30

Prisutni: Daniela Usmiani, predsjednica, Daniel Borovčak, Mišel Mrkoci, Gordana Janđel, Jasminka Krepelnik i Đurđica Rožić.

Nenazočni: Elvira Belošević

Osim članova Školskog odbora sjednici je prisustvovala ravnateljica škole Vera Hrvoj.

Zapisničarka: Sandra Andročec, administratorica.

Sjednicu otvara predsjednica Školskog odbora Daniela Usmiani, pozdravlja nazočne, utvrđuje kvorum i čita dnevni red s Poziva na sjednicu:

D N E V N I R E D:

1. Verifikacija zapisnika s 54. sjednice Školskog odbora
2. Davanje prethodne suglasnosti za zapošljavanje po provedenom natječaju:

**1. Nastavnik/ica hrvatskog jezika -** VSS**,** 1 izvršitelj/ica na određeno nepuno radno vrijeme, 36 sati tjedno, zamjena za bolovanje

1. Razno

Dnevni red jednoglasno je usvojen.

Ad.1.) Zapisnik s 54. sjednice Školskog odbora usvojen je sa 5 glasova i sa 1 suzdržanim.

Ad.2.) Vera Hrvoj, ravnateljica, upoznaje članove Školskog odbora o provedenom natječaju za popunjavanje slobodnog radnog mjesta za **Nastavnika/icu hrvatskog jezika -** VSS**,** 1 izvršitelj/ica na određeno nepuno radno vrijeme, 36 sati tjedno, zamjena za bolovanje, objavljenog dana 1.4.2025. Povjerenstvo za provedbu natječaja za radno mjesto **Nastavnika/icu hrvatskog jezika -** VSS**,** 1 izvršitelj/ica na određeno nepuno radno vrijeme, 36 sati tjedno, zamjena za bolovanje nakon pregleda prijava na natječaj i priloga uz prijave utvrđuje da su na prijavljeni natječaj stigle pravodobne i potpune prijave kandidata: **1.** MONIKA TURNIŠKI, Đurmanec 221, 49225 Đurmanec, Magistra edukacije kroatologije, Fakultet Hrvatskih studija, 2. VJEKOSLAVA PETRIĆ, Apatija 80, 42230 Ludbreg, Sveučilišna magistra edukacije hrvatskog jezika i književnosti, 3. JASMINA RANOGAJEC, Brdo Jesenjsko 60, 49233 Gornje Jesenje, Sveučilišna magistra edukacije hrvatskog jezika i književnosti. Povjerenstvo te kandidatkinje upućuje na pismeno testiranje. Pismenom testiranju pristupila je samo kandidatkinja Monika Turniški, koja zadovoljava na pismenom testiranju te se upućuje u daljnji postupak, intervju. Kandidatkinja zadovoljava i na usmenom dijelu testiranja. Uzimajući u obzir rezultate testiranja, ravnateljica predlaže Školskom odboru Moniku Turniški za radno mjesto nastavnice hrvatskog jezika.

**Zaključak:** Školski odbor jednoglasno donosi Odluku o davanju prethodne suglasnosti za zapošljavanje **Monike Turniški** za radno mjesto Nastavnik/ica hrvatskog jezika -VSS**,** 1 izvršitelj/ica na određeno nepuno radno vrijeme, 36 sati tjedno, zamjena za bolovanje.

Ravnateljica obavještava članove Školskog odbora o natječaju za radno mjesto **Domar** – SSS, 1 izvršitelj/ica na određeno puno radno vrijeme, 40 sati tjedno, zamjena za bolovanje, koji je objavljen 1.4.2025., a koji je poništen i koji će se ponoviti. Član Školskog odbora, Mišel Mrkoci tražio je dodatno pojašnjenje zašto je poništen natječaj za radno mjesto domara.

Ravnateljica objašnjava natječajni postupak. Povjerenstvo za provedbu natječaja nakon pregleda prijava na natječaj i priloga uz prijave utvrđuje da su na prijavljeni natječaj stigle pravodobne prijave kandidata: 1. MIŠO VUKSAN, Aleja Dragutina Domjanića 7a, 49221 Bedekovčina, Tehničar za električne strojeve s primijenjenim računalstvom, 2. GORAN NOVAK, Ulica I. i C. Huis 18, 49210 Zabok, Građevinski tehničar visoko gradnje. Pregledom pristigle dokumentacije MLADENA HANŽEKA, Plinoinstalater, utvrđeno je da molba nije formalna jer je kandidat dostavio Uvjerenje da se protiv kandidata ne vodi kazneni postupak starije od dana objave natječaja, datum od 04.03.2025. godine. U tekstu natječaja stoji da ne smije biti starije od dana objave natječaja. Na pismeno testiranje se pozivaju Mišo Vuksan i Goran Novak, kojem i pristupaju. Prijavljeni kandidat MLADEN HANŽEK pojavio se na pismenoj provjeri, međutim istoj nije pristupio jer nije bio pozvan na pismeno testiranje jer se prilikom otvaranja molbi ustanovilo da njegova molba nije formalna jer je dostavio Uvjerenje da se protiv kandidata ne vodi kazneni postupak starije od dana objave natječaja, datum od 04.03.2025. godine. U daljnji postupak, intervju su pozvani Mišo Vuksan i Goran Novak. Članovi Povjerenstva s kojima je ravnopravno sudjelovala i ravnateljice škole prije početka usmenog razgovora s kandidatom Mišom Vuksanom ustanovili su da je došlo do proceduralne pogreške u natječajnom postupku za istog kandidata. Naime, dostavljena je svjedožba 4. razreda Srednje škole Konjšćina, KLASA: 602-05/09-02/17, URBROJ: 2211/04-380/1-2-29, dok nije dostavljena Svjedodžba o završnom ispitu, što znači da kandidat nije smio biti pozvan na pismeno testiranje. Stoga s kandidatom nije proveden niti usmeni razgovor.

Povjerenstvo utvrđuje da se obustavlja/poništava dosadašnji provedeni natječajni postupak za radno mjesto: Domar – SSS, 1 izvršitelj/ica na određeno puno radno vrijeme, 40 sati tjedno, zamjena za bolovanje, te će se isti i ponoviti. Školski odbor utvrđuje da molbe za natječaj obavezno otvara tajnica s povjerenstvom.

**Zaključak:** Školski odbor jednoglasno donosi Odluku da se natječaj za radno mjesto Domara SSS, 1 izvršitelj/ica na određeno puno radno vrijeme, 40 sati tjedno, zamjena za bolovanje, poništi.

Ad.3.) Pod točkom razno, ravnateljica obavještava članove Školskog odbora o uvođenju riznice.

Ravnateljica zahvaljuje svim članovima na dosadašnjem mandatu u Školskom odboru.

Sjednica je zaključena 2. 5. 2025. u 20:25.

Zapisničarka: Predsjednica Školskog odbora:

Sandra Andročec, administratorica Daniela Usmiani, prof